Eestlased on taas jõudnud Science'i veergudele, seda tänavuse aasta 27. juuni numbris. Cambridge'i Ülikoolis töötav Toomas Kivisild ning Tartu Ülikooli evolutsioonibioloogid Maere Reidla, Erika Tamm, Ene Metspalu, Mait Metspalu ja Richard Villems on kaasautorid uurimuses, mille teemaks Göönimaa asukate DNA: "Paleo-Eskimo  mtDNA Genome Reveals Matrilineal Discontinuity in Greenland". Kõnealune uurimus tugineb arheoloogilisest materjalist eraldatud mitokondriaalsele DNA-le ja püüab selle abil selgust tuua Gröönimaa esmasasukate päritollu.